Քրիստոսի 12 առաքյալների և Ս. Պողոս առաքյալի հիշատակության տոնին Քրիստոնեական դաստիարակության կենտրոնի նախաձեռնությամբ Սուրբ Տրդատի անունը կրող Բաց խորանի առջև համերգային ծրագրով ներկայացան Էջմիածնի «Հրաչ և Սյուզան Թուֆայան» հայորդյաց տան սաները: Տոնին մասնակցում էին նաև քաղաքի և մոտակա գյուղերի փոքրիկները, որոնք իրենց կավճանկարներով գունավորում էին Բաց խորանի հարակից տարածքը: Սուրբ առաքյալների տոնի խորհուրդը ներկաների համար մեկնաբանեց Զաքարիա ծայրագույն վարդապետ Բաղումյանը: Տոնի մասնակիցներին շուտով միացավ նաև Ամենայն հայոց կաթողիկոսը: